35. ΝΟΜΟΘΕΤ.ΔΙΑΤΑΓΜΑ υπ’ αριθ. 3532 της 3/7 Σεπτ. 1956 Περί τροποποιήσεως του από 3.4.1954 Δ/τος «περί εφαρμογής του άρθρ. 1 του Ν.Δ. 2500/1953 επί του προσωπικού των υπηρεσιών του Υπουργείου Γεωργίας» και άλλων τινων διατάξεων. Άρθρ.1-4.(Αντικατεστάθησαν δια των διατάξεων του κατωτέρω νέου Οργανισμού του Υπουργείου Γεωργίας). Άρθρ.5.-1.Οι ήδη εις τας Γεωργικάς Σχολάς Υπαίθρου (σπίτια του παιδιού) τας οργανουμένας υπό της Βασιλικής Προνοίας ή εις ιδιοσυντήρητα και ιδιωτικά πρακτικά Γεωργικά σχολεία τελούντα υπό την εποπτείαν του Υπουργείου Γεωργίας υπηρετούντες γεωπόνοι, εφ’ όσον διορισθώσιν εις το Υπουργείον Γεωργίας, δύνανται κατόπιν προτάσεως της εκτελεστικής επιτροπής της Βασιλικής Προνοίας ή των οικείων διοικητικών συμβουλίων των ιδιοσυντηρήτων και ιδιωτικών Πρακτικών Γεωργικών σχολείων και μετά σύμφωνον γνώμην του Υπηρεσιακού Συμβουλίου του Υπουργείου Γεωργίας, να αποσπώνται παρ αυτοίς δι’ αποφάσεως του Υπουργού της Γεωργίας επί μίαν διετίαν, δυναμένην κατά τον αυτόν τρόπον να πραταθή επί μίαν εισέτι διετίαν. 2.Η μισθοδοσία των ούτω αποσπωμένων κατά το διάστημα της αποσπάσεώς των θα καταβάλληται υπό της Βασιλικής Προνοίας ή των ιδιοσυντηρήτων και ιδιωτικών Πρακτικών Γεωργικών Σχολείων, αι δε επί των αποδοχών των ομοιοβάθμων των υπαλλήλων του Υπουργείου Γεωργίας επιβαλλόμεναι κρατήσεις υπέρ του Δημοσίου, του Μ.Τ.Π.Υ., του Ταμείου Προνοίας Δημοσίων Υπαλλήλων, του Ταμείου Αρωγής Υπαλλήλων, του Υπουργείου Γεωργίας ή άλλων Οργανισμών παρακρατούμεναι κατά την καταβολήν των αποδοχών των ως άνω αποσπωμένων υπαλλήλων κατατίθενται εις το Δημόσιον Ταμείον προς απόδοσιν εις τον δικαιούχον Οργανισμόν. 3.Η εκτελεστική επιτροπή της Βασιλικής Προνοίας και τα διοικητικά συμβούλια των ιδιοσυντηρήτων και ιδιωτικών Πρακτικών Γεωργικών Σχολείων δύνανται να θέτωσιν εις την διάθεσιν του Υπουργείου Γεωργίας τους ως ανωτέρω αποσπωμένους γεωπόνους και προ της λήξεως της αποσπάσεώς των. Άρθρ.6.-(Αντικατεστάθη δια των διατάξεων του κατωτέρω νέου Οργανισμού του Υπουργείου Γεωργίας). 